open-index/open-wikipedia-markdown huggingface dataset:
আত-তাকওয়া মসজিদ, সিরেবন

**আত-তাকওয়া মসজিদ** বা **আত-তাকওয়া গ্র্যান্ড মসজিদ** হলো ১৯১৮ সালে প্রতিষ্ঠিত পশ্চিম জাভার সিরেবন শহরের একটি ঐতিহাসিক মসজিদ। বর্তমানে এটি সিরেবনের একটি জামাতীয় মসজিদ (জামে মসজিদ) এবং শহরের একটি প্রতীক হিসাবে বহুল পরিচিত। মসজিদটি ইসলামি শিক্ষার পাশাপাশি জনসেবা প্রদান করে। যেমন: রক্তদান এবং একটি বিনামূল্যের অ্যাম্বুলেন্স ইত্যাদি।

## ইতিহাস
মসজিদটি কেজাকসান নামে একটি গ্রামে প্রতিষ্ঠিত হয়। প্রাথমিকভাবে, এটি দুটি বিভাগ নিয়ে গঠিত: প্রথমটি মসজিদের তাজুগ আগুং (বর্তমান: আত-তাকওয়া মসজিদ) নামে ব্যবহৃত হয় এবং অন্যটি *আলুন-আলুন* (বর্তমান: কেজাকসান স্কোয়ার) হিসাবে ব্যবহৃত হয়।

প্রথমে, মসজিদটির নামকরণ করা হয় তাজুগ আগুং নামে। কিন্তু, প্রাচীন কাঠামো এবং উপাসকদের ক্রমবর্ধমান চাহিদার কারণে "সিরেবন সিটি কাউন্সিল অব রিলিজিয়াস অ্যাফেয়ার্স" -এর প্রধান আর.এম. আরহাথা এর মাথায় একটি ধারণা আসে। তিনি তাজুগ আগুংকে সংস্কার করে এটির নাম পরিবর্তন করে আত-তাকওয়া মসজিদ রাখার প্রস্তাবণা করেন।

তাজুগ আগুং নামটি মোটামুটিভাবে "মহান মসজিদ" এর সাথে মিলে যায় এবং যেহেতু কাসেপুহানে বর্তমান কালের **সাং সিপ্টা রাসার মহান মসজিদ** নামে আগে থেকেই একটি মহান মসজিদ অবস্থিত ছিল, তাই কর্মকর্তারা "মহান মসজিদ" নামের দুটি মসজিদ থাকাকে অযৌক্তিক বলে মনে করেন। ১৯৫১ সালে মসজিদটির পুনর্নির্মাণ শুরু হয় এবং ১৯৬৩ সালে এটি আত-তাকওয়া নামে উদ্বোধন করা হয়।

## স্থাপত্য
মসজিদটিতে জাভানিজ ইসলামি স্থাপত্য শৈলীর বৈশিষ্ট্য রয়েছে। যার একটি ''জুরাই'' ছাদ রয়েছে। এছাড়া, এতে চারটি ছোট মিনার এবং ৬৫ মিটার উচ্চতাবিশিষ্ট একটি প্রধান মিনার রয়েছে। সম্মুখভাগে প্রাধান্য পেয়েছে দুই-বাক্যের শাহাদাহ্‌ ক্যালিগ্রাফিসহ সোনালি রঙের শিলালিপি। শিলালিপিগুলো ব্রাজিলের আসল গ্রানাইটের উপরে কাচের-চাঙ্গা সিমেন্ট দিয়ে তৈরি। সাদা ফ্রেমটি প্রধান ফটকের সোনালি রঙকে আরও আকর্ষণীয় করে তোলে।

বাগানের ছয়টি স্তম্ভের উপর প্রদীপ দিয়ে সাজানো, যা ফটকের প্রবেশপথকে আরও আকর্ষনীয় করে। মসজিদের পুরো মেঝে ও দেয়ালে এবং সেইসাথে মসজিদের স্তম্ভগুলোতে গ্রানাইট ব্যবহার করা হয়। কলামগুলো ইসলামি স্থাপত্যের অলঙ্কারে সজ্জিত। তবে, অন্যান্য দালানের মতো মসজিদের দেয়ালগুলো কাচ-ঢাকা জানালা দিয়ে সজ্জিত নয়। ভেতরের ও বাইরের বাতাস নির্বিঘ্নে প্রবাহিত হওয়ার জন্য বড় জানালাগুলো খোলা রাখা হয়। রাস্তাসংলগ্ন চত্বরে ১০টি খেজুর গাছ লাগিয়ে মসজিদের বাইরে ছায়ার ব্যবস্থা করা হয়, যেগুলো উভয় পাশে দুটি ফোয়ারা দ্বারা সম্পৃক্ত।

## আরও দেখুন

* ইন্দোনেশিয়ায় ইসলামের বিস্তার

## তথ্যসূত্র

বিষয়শ্রেণী:প্রধান মসজিদ
বিষয়শ্রেণী:ইন্দোনেশিয়ার মসজিদ
বিষয়শ্রেণী:ইসলামি স্থাপত্য
বিষয়শ্রেণী:১৯১৮-এ প্রতিষ্ঠিত
বিষয়শ্রেণী:১৯১৮-এ সম্পন্ন মসজিদ
স্যাফ্রানিন

**স্যাফ্রানিন** (**স্যাফ্রানিন ও** বা **বেসিক রেড ২** ইত্যাদি নামেও পরিচিত) হলো কলাস্থানবিদ্যা ও কোষবিদ্যায় ব্যবহার্য একটি জীববৈজ্ঞানিক রঞ্জক। কোষ নিউক্লিয়াসকে লাল রঙে রঞ্জিত করতে অনেক রঞ্জনব্যবস্থায় স্যাফ্রানিন প্রতিরঞ্জক হিসেবে ব্যবহৃত হয়। গ্রাম রঞ্জন ও এন্ডোস্পোর রঞ্জন উভয় প্রক্রিয়াতেই স্যাফ্রানিন প্রথাগত প্রতিরকজক হিসেবে ব্যবহৃত হয়। এছাড়া এটি তরুণাস্থি, মিউসিন ও মাস্ট কোষের দানা শনাক্তকরণে ব্যবহৃত হয়।

স্যাফ্রানিনে সাধারণত ডান পাশে প্রদর্শিত রাসায়নিক কাঠামো বিদ্যমান থাকে। একে **ডাইমিথাইল স্যাফ্রানিন**-ও বলা হয়। **ট্রাইমিথাইল স্যাফ্রানিন** নামে আরেকটি যৌগ রয়েছে, যেখানে নিচের বলয়ের *অর্থো-* অবস্থানে একটি অতিরিক্ত মিথাইল মূলক যুক্ত থাকে (অ্যারিন প্রতিস্থাপন বিন্যাস দেখুন)। জীববৈজ্ঞানিক রঞ্জন প্রক্রিয়ায় উভয় যৌগই অনুরূপ বৈশিষ্ট্য প্রদর্শন করে, যার কারণে অধিকাংশ বাণিজ্যিক উৎপাদক এই দুইটি যৌগকে পৃথক করেন না। ফলে বাণিজ্যিকভাবে উৎপাদিত স্যাফ্রানিনে এই দুইটি যৌগের মিশ্রণ থাকে।

বিশ্লেষণী রসায়নে স্যাফ্রানিন একটি জারণ-বিজারণ নির্দেশক হিসেবেও ব্যবহৃত হয়।

## স্যাফ্রানিন্স
**স্যাফ্রানিন্স** হলো প্রতিসম ২,৮-ডাইমিথাইল-৩,৭-ডাইঅ্যামিনোফেনাজিনের অ্যাজোনিয়াম যৌগসমূহ। দুই অণু প্রাইমারি অ্যামিনের সাথে এক অণু *প্যারা*-ডাইঅ্যামিনের যৌথ জারণক্রিয়ার মাধ্যমে অথবা প্রাইমারি অ্যামিনের সাথে *প্যারা*-অ্যামিনোঅ্যাজো যৌগের ঘনীভবনের মাধ্যমে এবং ডাইফিনাইলমেটাফিনাইলিনডাইঅ্যামিন প্রভৃতি ক্ষারকের সাথে *প্যারা*-নাইট্রোসোডাইঅ্যালকাইলানিলিনের ক্রিয়ায় এগুলো উৎপন্ন হয়। এগুলো স্ফটিকাকার কঠিন যৌগ। এরা সবুজ বৈশিষ্ট্যসূচক ধাতব দ্যুতি প্রদর্শন করে। এরা পানিতে অত্যন্ত দ্রবণীয় এবং নীল অথবা বেগুনি রঙে রঞ্জিত করে। এরা তীব্র ক্ষারক এবং একক অম্লীয় লবণ গঠন করে। এদের অ্যালকোহলীয় দ্রবণ হলুদাভ লাল প্রতিপ্রভা সৃষ্টি করে।

মুক্ত অবস্থায় ফেনোস্যাফ্রানিন খুব একটা স্থিতিশীল নয়। এর ক্লোরাইড যৌগ সবুজ পাত গঠন করে। একে খুব সহজে ডাইঅ্যাজীকরণ করা যায়। অ্যালকোহলে এই ডাইঅ্যাজোনিয়াম লবণকে উত্তপ্ত করলে অ্যাপোস্যাফ্রানিন বা বেনজিন ইন্ডুলিন (C18H12N3) উৎপন্ন করে। ফ্রেডরিক কাহরম্যান দেখান যে অ্যাপোস্যাফ্রানিনকে শীতল ঘনীভূত সালফিউরিক অ্যাসিডের উপস্থিতিতে ডাইঅ্যাজীকরণ করা যায় এবং এই ডাইঅ্যাজোনিয়াম লবণকে অ্যালকোহলের সাথে উত্তপ্ত করা হলে ফিনাইলফেনাজোনিয়াম লবণ উৎপন্ন করে। ঘনীভূত হাইড্রোক্লোরিক অ্যাসিডের সাথে অ্যাপোস্যাফ্রানিনকে উত্তপ্ত করলে অ্যাপোস্যাফ্রানোন (C18H12N2O) উৎপন্ন হয়। এই তিনটি যৌগকে সম্ভবত *অর্থো*- অথবা *প্যারা*-কুইনোন হিসেবে উপস্থাপন করা হয়। বাণিজ্যিক স্যাফ্রানিন হলো এক ধরনের *অর্থো*-টলুস্যাফ্রানিন। অ্যানিলিন-নির্ভর প্রথম বাণিজ্যিকভাবে উৎপাদিত রঞ্জক হলো মনুভিন। স্যার উইলিয়াম হেনরি পার্কিন অপরিশোধিত অ্যানিলিনের সাথে পটাশিয়াম ডাইক্রোমেট ও সালফিউরিক অ্যাসিডকে উত্তপ্ত করে এটি উৎপাদন করেন।

১৮৭৮ সালে পার্কিন মনুভিনের জারণ/বিজারণ প্রক্রিয়ায় ৭*এন*-*প্যারা*-টলাইল মূলক অপসারণ করে *প্যারাস্যাফ্রানিন*-এ (১,৮-ডাইমিথাইলস্যাফ্রানিন) রূপান্তর করেন। আরেকটি সুপরিচিত স্যাফ্রানিন হলো ফেনোস্যাফ্রানিন (সি.আই. ৫০২০০, ৩,৭-ডাইঅ্যামিনো-৫-ফিনাইলফেনাজিনিয়াম ক্লোরাইড)। এটি কোষজীববিদ্যায় রঞ্জক হিসেবে, ফটোস্যানিটাইজার ও রেডক্স প্রব হিসেবে ব্যাপকভাবে ব্যবহৃত হয়।

## তথ্যসূত্র

বিষয়শ্রেণী:অ্যাজিন রঞ্জক
বিষয়শ্রেণী:জারণ-বিজারণ নির্দেশক
বিষয়শ্রেণী:প্রধান রঞ্জক
বিষয়শ্রেণী:ফেনাজিন
বিষয়শ্রেণী:অ্যারোমেটিক অ্যামিন
বিষয়শ্রেণী:কোয়াটার্নারি অ্যামোনিয়াম যৌগ
বিষয়শ্রেণী:ক্লোরাইড
ডেভিড হ্যালিডে (পদার্থবিজ্ঞানী)

**ডেভিড হ্যালিডে** (মার্চ ৩, ১৯১৬ - ২ এপ্রিল, ২০১০) একজন আমেরিকান পদার্থবিজ্ঞানী ছিলেন যিনি তার পদার্থবিজ্ঞানের ওপর রচিত পাঠ্যপুস্তক, *ফিজিক্স* এবং *ফান্ডামেন্টালস অব ফিজিক্স* এর জন্য পরিচিত, যা তিনি রবার্ট রেসনিকের সাথে সহ-রচনা করেছিলেন। উভয় পাঠ্যপুস্তক ১৯৬০ সাল থেকে নিরবিচ্ছিন্নভাবে ব্যবহৃত হয়ে আসছে এবং ৪৭টিরও বেশি ভাষায় উপলব্ধ।

হ্যালিডে পিটসবার্গ বিশ্ববিদ্যালয়ে অস্নাতক এবং স্নাতক হিসেবে অধ্যয়ন করেন। ১৯৪১ সালে তিনি পদার্থবিজ্ঞানে পিএইচডি অর্জন করেন। দ্বিতীয় বিশ্বযুদ্ধের সময়, তিনি এমআইটি রেডিয়েশন ল্যাবে রাডার কৌশল উন্নয়নে কাজ করেছিলেন। ১৯৪৬ সালে তিনি সহকারী অধ্যাপক হিসেবে পিটসবার্গে যোগদান করেন এবং সেখানেই তার বাকি কর্মজীবন অতিবাহিত করেন। ১৯৫০ সালে, তিনি *ইনট্রোডাক্টরি নিউক্লিয়ার ফিজিক্স* লিখেছিলেন, যা একটি ধ্রুপদী পাঠ্যপুস্তক হয়ে ওঠে এবং চারটি ভাষায় অনূদিত হয়। ১৯৫১ সালে হ্যালিডে তার ডিপার্টমেন্টের চেয়ারম্যান হন, এই পদে তিনি ১৯৬২ সাল পর্যন্ত অধিষ্ঠিত ছিলেন।

তার *ফিজিক্স* বইটি ব্যাপকভাবে ব্যবহৃত হয়েছে এবং অনেকে মনে করেন, বইটি পদার্থবিদ্যা শিক্ষায় বৈপ্লবিক পরিবর্তন এনেছে। এর দশম সংস্করণ জার্ল ওয়াকার দ্বারা সংশোধিত ও দুই-খণ্ডে *ফান্ডামেন্টালস অব ফিজিক্স* শিরোনামে এখনও অত্যন্ত সমাদৃত। স্পষ্ট ও প্রমিত চিত্রায়ণ, পুঙ্খানুপুঙ্খ কিন্তু পঠনযোগ্য শিক্ষণবিজ্ঞানের প্রয়োগ, আধুনিক পদার্থবিদ্যার দৃষ্টিভঙ্গি উপস্থাপন এবং চ্যালেঞ্জিং চিন্তন-উদ্দীপক সমস্যা-সংগ্রহের জন্য বইটি উল্লেখযোগ্য। ২০০২ সালে আমেরিকান ফিজিক্যাল সোসাইটি এই পুস্তকটিকে "বিংশ শতাব্দীর সবচেয়ে অসামান্য পদার্থবিদ্যার পাঠ্যপুস্তক" হিসেবে অভিহিত করে।

হ্যালিডে ২০১০ সালের ২রা এপ্রিল ৯৪ বছর বয়সে মারা যান। তিনি ওয়াশিংটনের ম্যাপল ফলসের বাসিন্দা ছিলেন। তার ডক্টরাল ছাত্রদের মধ্যে পদার্থবিদ জন হুইটলি উল্লেখযোগ্য।

## তথ্যসূত্র

বিষয়শ্রেণী:২০১০-এ মৃত্যু
বিষয়শ্রেণী:১৯১৬-এ জন্ম
বিষয়শ্রেণী:পিটসবার্গ বিশ্ববিদ্যালয়ের শিক্ষক
বিষয়শ্রেণী:মার্কিন পদার্থবিজ্ঞানী
বিষয়শ্রেণী:মার্কিন পাঠ্যপুস্তক লেখক
বিষয়শ্রেণী:মার্কিন অ-কল্পকাহিনী লেখক
বিষয়শ্রেণী:ম্যানহাটন প্রকল্পের ব্যক্তিত্ব
বিষয়শ্রেণী:পিটসবার্গ বিশ্ববিদ্যালয়ের প্রাক্তন শিক্ষার্থী
মেহরান মমতাজ

**মেহরান মমতাজ** (জন্ম ৪ জুলাই ২০০৩) একজন পাকিস্তানি ক্রিকেটার। ২০২১-২২ অনুষ্ঠিত কায়েদ-ই-আজম ট্রফিতে উত্তরাঞ্চলের হয়ে ১৭ নভেম্বর ২০২১ সালে তার প্রথম-শ্রেণীর ক্রিকেটে অভিষেক ঘটে। ২০২১ সালের ডিসেম্বরে, ওয়েস্ট ইন্ডিজে অনুষ্ঠিত ২০২২ সালের আইসিসি অনূর্ধ্ব-১৯ ক্রিকেট বিশ্বকাপের জন্য তাকে পাকিস্তানের দলে অন্তর্ভুক্ত করা হয়েছিল।

## তথ্যসূত্র

## বহিঃসংযোগ

* 

বিষয়শ্রেণী:পাকিস্তানি ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০৩-এ জন্ম
বিষয়শ্রেণী:রাওয়ালপিন্ডি থেকে আগত ক্রিকেটার
ইয়াকুব সুওভিক

**ইয়াকুব সুওভিক** (; জন্ম: ৩১ আগস্ট ১৯৯১) হলেন একজন পোলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিও এবং পোল্যান্ড জাতীয় দলের হয়ে গোলরক্ষক হিসেবে খেলেন।

২০১০ সালে, সুওভিক পোল্যান্ড অনূর্ধ্ব-২০ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত পোল্যান্ডের বয়সভিত্তিক দলের হয়ে খেলার পর, তিনি ২০১৩ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

## প্রারম্ভিক জীবন
ইয়াকুব সুওভিক ১৯৯১ সালের ৩১শে আগস্ট তারিখে পোল্যান্ডের নভি সঁচে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
সুওভিক পোল্যান্ড অনূর্ধ্ব-২০ এবং পোল্যান্ড অনূর্ধ্ব-২৩ দলের হয়ে খেলার মাধ্যমে পোল্যান্ডের প্রতিনিধিত্ব করেছেন। পোল্যান্ডের বয়সভিত্তিক দলের হয়ে তিনি প্রায় ২ বছরে ৩ ম্যাচে অংশগ্রহণ করেছেন।

২০১৩ সালের ২রা ফেব্রুয়ারি তারিখে, ২১&nbsp;বছর, ৫&nbsp;মাস ও ২&nbsp;দিন বয়সে, ডান পায়ে ফুটবল খেলায় পারদর্শী সুওভিক রোমানিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে পোল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে খেলেছিলেন। ম্যাচটি পোল্যান্ড ৪–১ গোলের ব্যবধানে জয়লাভ করেছিল। পোল্যান্ডের হয়ে অভিষেকের বছরে সুওভিক সর্বমোট ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পোলীয় ফুটবলার
বিষয়শ্রেণী:ভেগালতা সেন্দাইয়ের খেলোয়াড়
বিষয়শ্রেণী:পোল্যান্ডের আন্তর্জাতিক ফুটবলার
বিষয়শ্রেণী:জে১ লিগের খেলোয়াড়
বিষয়শ্রেণী:একস্ত্রাক্লাসার খেলোয়াড়
বিষয়শ্রেণী:পোলীয় প্রবাসী ফুটবলার
বিষয়শ্রেণী:জাপানে প্রবাসী ফুটবলার
বিষয়শ্রেণী:ফুটবল ক্লাব টোকিওয়ের খেলোয়াড়
বিষয়শ্রেণী:পোল্যান্ডের আন্তর্জাতিক যুব ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:সুপার লিগের খেলোয়াড়
বিষয়শ্রেণী:কোনিয়াস্পোরের খেলোয়াড়

বিষয়শ্রেণী:ইয়োকোহামা এফসির ফুটবলার
ফান্ডামেন্টালস অব ফিজিক্স

***ফান্ডামেন্টালস অব ফিজিক্স*** হলো ডেভিড হ্যালিডে, রবার্ট রেসনিক এবং জার্ল ওয়াকারের একটি ক্যালকুলাস-ভিত্তিক পদার্থবিজ্ঞান শিক্ষার পাঠ্যপুস্তক। পাঠ্যপুস্তকটি বর্তমানে তার ১২তম সংস্করণে রয়েছে (অক্টোবর, ২০২১ সালে প্রকাশিত)।

বর্তমান সংস্করণটি মূলত ১৯৬০ সালে প্রকাশিত হ্যালিডে এবং রেসনিক রচিত *ফিজিক্স ফর স্টুডেন্টস অব সায়েন্স অ্যান্ড ইঞ্জিনিয়ারিং* এর সংশোধিত সংস্করণ, যা দুটি খণ্ডে প্রকাশিত হয়েছিল (প্রথম খণ্ডে বলবিদ্যা ও তাপগতিবিদ্যা নিয়ে ১ম -২৫শ অধ্যায়; দ্বিতীয় খণ্ডে তড়িৎ-চৌম্বকত্ব, আলোকবিজ্ঞান, এবং কোয়ান্টাম পদার্থবিদ্যা নিয়ে ২৬শ-৪৮তম অধ্যায়)। ১৯৬৬ সালে প্রথম সংস্করণের একটি সংশোধনে পাঠ্যপুস্তকটির শিরোনাম বদলে হয় *ফিজিক্স*। 

এটি আন্ডারগ্র্যাজুয়েট পদার্থবিজ্ঞান কোর্সের পাঠ্য হিসেবে কলেজগুলিতে ব্যাপকভাবে ব্যবহৃত হচ্ছে, এবং এটি বিজ্ঞান ও প্রকৌশলের নবীন শিক্ষার্থীদের কাছে কয়েক দশক ধরে "গোল্ড স্ট্যান্ডার্ড" হিসাবে পরিচিত। ২০০২ সালে, আমেরিকান ফিজিক্যাল সোসাইটি এই পুস্তকটিকে "বিংশ শতাব্দীর সবচেয়ে অসামান্য পদার্থবিজ্ঞানের পাঠ্যপুস্তক" হিসাবে অভিহিত করে।

বইটির প্রথম সংস্করণ যার শিরোনাম *ছিল ফান্ডামেন্টালস অফ ফিজিক্স*, প্রথম প্রকাশিত হয়েছিল ১৯৭০ সালে, ফ্যারেল এডওয়ার্ডস এবং জন জে. মেরিল দ্বারা মূল পাঠ্যটি সংশোধিত হয়েছিল। ওয়াকার ১৯৯০ সাল থেকে বইটি সংশোধন করছেন। পঞ্চম সংস্করণ থেকে শুরু করে বইটির অন্যান্য সাম্প্রতিক সংস্করণে ওয়াকার "চেকপয়েন্ট" প্রশ্ন অন্তর্ভুক্ত করেছেন। এগুলি হলো ধারণাগত মূল্যায়ন প্রশ্ন যা শিক্ষার্থীকে সংখ্যাসূচক গণনা শুরু করার আগে সাহায্য করে।

পাঠ্যপুস্তকটিতে পদার্থবিদ্যার অধিকাংশ মৌলিক বিষয় আলোচিত হয়েছে:

* বলবিদ্যা
* তরঙ্গ
* তাপগতিবিদ্যা
* তড়িৎচুম্বকত্ব
* আলোকবিজ্ঞান
* বিশেষ আপেক্ষিকতা

বর্ধিত সংস্করণে কোয়ান্টাম বলবিদ্যা, পারমাণবিক তত্ত্ব, কঠিন অবস্থার পদার্থবিজ্ঞান, নিউক্লিয় পদার্থবিদ্যা এবং সৃষ্টিতত্ত্বের মতো বিষয়গুলির পটভূমি আলোচিত হয়েছে। পাঠ্যপুস্তকটির একটি সমাধান নির্দেশিকা এবং একটি স্টাডি গাইডও পাওয়া যায়।

## আরো দেখুন

* পদার্থবিজ্ঞান শিক্ষা

## তথ্যসূত্র

## বহিঃসংযোগ
উইকিবই-এ *ফান্ডামেন্টালস অব ফিজিক্স*: https://en.wikibooks.org/wiki/Fundamentals_of_Physics

বিষয়শ্রেণী:পদার্থবিজ্ঞানের পাঠ্যপুস্তক
ভারতীয় জনতা পার্টি, পশ্চিমবঙ্গ

**পশ্চিমবঙ্গ ভারতীয় জনতা পার্টি,** যা **বিজেপি পশ্চিমবঙ্গ** বা **বাংলা বিজেপি** নামেও পরিচিত, হলো ভারতীয় জনতা পার্টির পশ্চিমবঙ্গ রাজ্য শাখা। দলের বর্তমান সভাপতি শমীক ভট্টাচার্য  দলের সদস্য এবং বিরোধী দলনেতা শুভেন্দু অধিকারী। দলটির দুটি শাখা, প্রধান শাখা কলকাতায়, দ্বিতীয়টি শিলিগুড়ি তে অবস্থিত।

## সভাপতিদের তালিকা

## নির্বাচনী ফলাফল

## তথ্যসূত্র

## বহিঃসংযোগ
* 
*


বিষয়শ্রেণী:পশ্চিমবঙ্গের রাজনৈতিক দল
পশ্চিমবঙ্গ
টারসুস গ্র্যান্ড মসজিদ

**টারসুস গ্র্যান্ড মসজিদ** () তুরস্কের মেরসিন প্রদেশের টারসুসের একটি মসজিদ।

## ভৌগোলিক অবস্থান
মসজিদটি কামি নুর আশেপাশের টারসুসের কেন্দ্রে রয়েছে। এটি টারসুসের সবচেয়ে বড় মসজিদ। এটি সেন্ট পলস চার্চের কাছে, মাত্র ১৮০ মিটার (৫৯০ ফুট) দূরে।

## ইতিহাস

মসজিদটি ১৫৭৯ সালে অটোমান শাসনামলে নির্মিত হয়েছিল। মসজিদের কমিশনার হলেন রামাদানীদ রাজবংশের ইব্রাহিম বে,  একটি তুর্কমেন রাজবংশ যা ১৫১৭ সালের আগে এই অঞ্চলের শাসক ছিল এবং ১৬ শতকের বাকি সময়ে উসমানীয় সাম্রাজ্য-এর ভাসাল হিসাবে অব্যাহত ছিল। কিন্তু মসজিদের তথ্য ফলক অনুসারে গ্র্যান্ড মসজিদের জায়গায় একটি পুরানো মসজিদ ছিল যা নবম শতাব্দীতে আব্বাসীয় (আরব) শাসনামল-এ নির্মিত হয়েছিল। টারসুস বাইজেন্টাইন সাম্রাজ্যের দ্বারা বন্দী হওয়ার পর, পুরানো মসজিদটি একটি গির্জায় রূপান্তরিত হয়। কিন্তু ১৪ শতকে রামাজানোলু টারসুস দখল করে এবং ১৫৭৯ সালে মসজিদটি পুনর্নির্মাণ করা হয়। কিরককাসিক বেডেস্ট মসজিদটিকে সমর্থন করার জন্য একটি বেডস্টেনও ১৫৭৯ সালে নির্মিত হয়েছিল।

## কারিগরি বিবরণ

মসজিদ প্রাঙ্গণে প্রবেশের পথটি উত্তরে একটি মার্বেল গেট দিয়ে। ১৬টি গম্বুজ সহ ১৪টি স্তম্ভ বিশিষ্ট নারটেক্সটি টাইলস দিয়ে সজ্জিত করা হয়েছে। মূল ভবনের নির্মাণ সামগ্রী খোদাই করা পাথর। মূল ভবনের স্তম্ভগুলিকে ইরানি খিলান নামে অর্ধবিন্দুযুক্ত খিলানের সাথে সংযুক্ত করা হয়েছে। মিম্বর এবং মিহরাব (মক্কার দিকে নির্দেশিত) মার্বেল দিয়ে তৈরি

## সমাধি
মসজিদের পূর্বদিকে আল-মামুন (আব্বাসীয় খলিফা), লোকমান হাকিম এবং শীষ-এর সমাধি রয়েছে, যাকে আদম-এর সন্তান বলে বিশ্বাস করা হয়।

## আরও দেখুন
* তুর্কি গ্র্যান্ড মসজিদের তালিকা

## তথ্যসূত্র

বিষয়শ্রেণী:মেরসিনের উসমানীয় মসজিদ
বিষয়শ্রেণী:মেরসিন প্রদেশের ভবন ও স্থাপনা
বিষয়শ্রেণী:মেরসিন প্রদেশের দর্শনীয় স্থান
বিষয়শ্রেণী:মেরসিন প্রদেশের ইতিহাস
বিষয়শ্রেণী:টারসুস, মেরসিন
বিষয়শ্রেণী:মেরসিনের মসজিদ
বিষয়শ্রেণী:প্রধান মসজিদ
বিষয়শ্রেণী:১৬শ শতাব্দীর মসজিদ
নিকেল (II) আয়োডাইড

**নিকেল(II) আয়োডাইড** একটি অজৈব যৌগ যার রাসায়নিক সংকেত NiI2। এটি নিকেল এবং আয়োডিনের একটি যৌগ।

## প্রস্তুতি
সোডিয়াম আয়োডাইডের সঙ্গে নিকেল(II) ক্লোরাইডের বিক্রিয়া করে নিকেল (II) আয়োডাইড প্রস্তুত করা হয়। এছাড়া আরো অনেক প্রক্রিয়া কয়েছে।

## ধর্ম
অনার্দ্র নিকেল(II) আয়োডাইড কালো রঙের কঠিন পদার্থ। তবে সোদক কঠিন নিকেল(II) আয়োডাইডে ছয় অণু জল থাকে। তখন এর রঙ হয় নীলাভ-সবুজ। অনার্দ্র অবস্থায় জলের থেকে প্রায় ৫.৪ গুণ ভারী। এর ঘনত্ব ৫.৩৮৪ গ্রাম/সিসি। নিকেল(II) আয়োডাইডের পরাচৌম্বকত্ব ধর্ম রয়েছে। এটি জলে সহজেই দ্রবীভূত হয়ে নীলাভ-সবুজ রঙের জটিল লবণের জলীয় দ্রবণ তৈরি করে। এই জটিল লবণের জলীয় দ্রবণ থেকে  [Ni(H2O)6]I2 কে স্ফটিক আকারে আলাদা করা হয়। এই নীলাভ-সবুজ রঙটি সোদক নিকেল আয়োডাইড যৌগের বৈশিষ্ট্য।

## ব্যবহার
অনুঘটক হিসাবে নিকেল আয়োডাইডের ব্যবহার দেখা যায়। কার্বনাইলেশন বিক্রিয়ায় অনুঘটক হিসাবে NiI2 কিছু শিল্পে ব্যবহার করা হয়।

## তথ্যসূত্র

বিষয়শ্রেণী:অজৈব যৌগ
বিষয়শ্রেণী:আয়োডাইড
বিষয়শ্রেণী:ধাতব হ্যালাইড
বিষয়শ্রেণী:নিকেল যৌগ
ড্যান্স মি আপ

**ড্যান্স মি আপ** হলো ইংরেজি গ্ল্যাম রক গায়ক গ্যারি গ্লিটারের গাওয়া একটি গান। মাইক লিয়েন্ডার এবং এডি (এডওয়ার্ড জন) সিগোর সাথে গ্লিটার গানটি লিখেছেন এবং মাইক লিয়েন্ডার প্রযোজনা করেছেন। এটি তার পঞ্চম স্টুডিও অ্যালবাম, *[[ছেলেরা ছেলে হবে (গ্যারি গ্লিটার অ্যালবাম)|বয়েজ উইল বি বয়েজ]]* (১৯৮৪) পর এটি তার গাওয়া দ্বিতীয় একক গান। একক গানটি নন-অ্যালবাম ট্র্যাক এবং "টু ইয়াং টু ড্যান্স" এর বি-সাইড হিসেবে রয়েছে, যা কিছুটা একচেটিয়া হয়ে গেছে।

এককটি ১৯৮৪ সালের জুন মাসে ইউরোপে মুক্তি পায়। ২১ জুন ১৯৮৪-এ, গ্লিটারের গানটি সেই সপ্তাহে যুক্তরাজ্যের একক তালিকায় ৪৮ নম্বরে থাকা সত্ত্বেও, তিনি গানটি টপ অফ দ্য পপসে প্রচারিত করেছিলেন। সেই সময় টপ অফ দ্য পপসে প্রথম ৪০টির বাইরে থাকা কোন গান না দেখানোর নীতি ছিল। টপ অফ দ্য পপস পারফরম্যান্সের পরে, গানটি যুক্তরাজ্যের একক তালিকা ২৫ নম্বরে উঠে এসেছি লো।

## ট্র্যাক তালিকা

* **১২" ম্যাক্সি (এআরআইএসটি ২২৫৭০)**

# "ডান্স মি আপ (এক্সটেন্ডেড মিক্স)"
# "ঠু ইয়ং টু ড্যান্স"
# "অল দ্যাট গ্লিটারস (মেডলি)"

* **১২" একক**

# "ডান্স মি আপ (12" এক্সটেন্ডেড মিক্স)"
# "ঠু ইয়ং টু ড্যান্স"

* **৭" একক**

# "ডান্স মি আপ"
# "ঠু ইয়ং টু ড্যান্স"

## চার্ট পারফরম্যান্স

## তথ্যসূত্র

## বহিঃসংযোগ
* 

বিষয়শ্রেণী:১৯৮৪-এর একক
বিষয়শ্রেণী:আরিস্তা রেকর্ডসের একক
বিষয়শ্রেণী:১৯৮৪-এর গান
পেদ্রো রাউল

**পেদ্রো রাউল গারায় দা সিলভা** (; জন্ম: ৫ নভেম্বর ১৯৮৬; **পেদ্রো রাউল** নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব গোইয়াসের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

## প্রারম্ভিক জীবন
পেদ্রো রাউল গারায় দা সিলভা ১৯৮৬ সালের ৫ই নভেম্বর তারিখে ব্রাজিলের পোর্তো আলেগ্রেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কাশিওয়া রেইসোলের খেলোয়াড়
বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড়
বিষয়শ্রেণী:লিগা পর্তুগাল ২-এর খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:জাপানে প্রবাসী ফুটবলার
বিষয়শ্রেণী:ভিতোরিয়া স্পোর্টস ক্লাব বি-এর খেলোয়াড়
বিষয়শ্রেণী:লিগা এমএক্সের খেলোয়াড়
বিষয়শ্রেণী:ভাস্কো দা গামা রেগাতাস ক্লাবের খেলোয়াড়
বিষয়শ্রেণী:করিন্থিয়ান্স পাউলিস্তা স্পোর্ট ক্লাবের খেলোয়াড়
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:বোতাফোগো রেগাতাস ফুটবলের খেলোয়াড়
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ
ভারতীয় ফুটবল অ্যাসোসিয়েশন

**ভারতীয় ফুটবল অ্যাসোসিয়েশন** (; এছাড়াও সংক্ষেপে **আইএফএ** নামে পরিচিত) হল পশ্চিমবঙ্গ রাজ্যের ফুটবল খেলার প্রধান নিয়ন্ত্রক সংস্থা। ১৮৯৩ সালে প্রতিষ্ঠিত এই সংস্থাটি ভারতের সবচেয়ে পুরানো ফুটবল সংস্থা। ইংল্যান্ডের ফুটবলার এলফিনস্টোন জ্যাকসন এটি উদ্ভাবন করেন।

## কর্মকর্তা

## প্রতিযোগিতা
### পুরুষ
* কলকাতা ফুটবল লিগ 
* আইএফএ শিল্ড
* উত্তরবঙ্গ কাপ
* জয়ন্ত চ্যাটার্জী আন্তঃ-জেলা ফুটবল প্রতিযোগিতা

### মহিলা
* কলকাতা মহিলা ফুটবল লিগ
* মহিলাদের আইএফএ শিল্ড

### যুব
* কলকাতা ফুটবল লিগ ৫ম ডিভিশন গ্রুপ বি (বয়স: ১৩&ndash;১৬)

### ফুটসাল (পরিকল্পিত)
* আইএফএ ফুটসাল লিগ

## তথ্যসূত্র

## বহিঃসংযোগ
*এআইএফএফ ওয়েবসাইট
*প্রাতিষ্ঠানিক ইউটিউব চ্যানেল

বিষয়শ্রেণী:পশ্চিমবঙ্গে ফুটবল
বিষয়শ্রেণী:১৮৯৩-এ ভারতে প্রতিষ্ঠিত
বিষয়শ্রেণী:কলকাতায় ক্রীড়া
বিষয়শ্রেণী:১৮৯৩-এ ব্রিটিশ ভারতে প্রতিষ্ঠিত
বিষয়শ্রেণী:ভারতের ফুটবল পরিচালনা পরিষদ
বিষয়শ্রেণী:কলকাতা ভিত্তিক সংগঠন
ইয়াহু! গ্যালারি

**ইয়াহু!** **গ্যালারি** ইয়াহু! এর একটি পরিষেবা যা ইয়াহু! প্রযুক্তি ব্যবহার করে সেবা দিত। এটি ১৪ জুলাই, ২০০৯-এ বন্ধ করা হয়েছিল। সাইটটি এখন ইয়াহু! পালস।

## বহিঃসংযোগ

* ইয়াহু!  গ্যালারি 

বিষয়শ্রেণী:বন্ধ হওয়া ইয়াহু! সেবা
ম্যাট হার্ডি

**ম্যাথিউ মুর হার্ডি** (জন্ম সেপ্টেম্বর ২৩, ১৯৭৪) একজন আমেরিকান পেশাদার কুস্তিগির যিনি বর্তমানে এইডাব্লিউর সাথে চুক্তিবদ্ধ রয়েছেন। তিনি তার ডাব্লিউডাব্লিউইতে কাটানো সময়ের জন্য সর্বাধিক পরিচিত।

তার বাস্তব জীবনের ভাই জেফের সাথে মিলে হার্ডি ট্যাগ টিম বিভাগে ২০০০ এর দশকে ডাব্লিউডাব্লিউএফ এর বেশকিছু টিএলসি ম্যাচে অংশ নিয়ে খ্যাতি অর্জন করে। হার্ডি ১৪ বারের ওয়ার্ল্ড ট্যাগ টিম চ্যাম্পিয়ন, যেখানে তিনি ৬ বারের ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন, ৩ বারের র ট্যাগ টিম চ্যাম্পিয়ন, ৩ বারের স্ম্যাকডাউন ট্যাগ টিম চ্যাম্পিয়ন। এছাড়াও তিনি রিং অফ অনার ট্যাগ টিম চ্যাম্পিয়নশিপ এবং ডাব্লিউসিডাব্লিউ ট্যাগ টিম চ্যাম্পিয়নশিপ একবার করে এবং টিএনএ ওয়ার্ল্ড ট্যাগ টিম চ্যাম্পিয়নশিপ দুইবার জিতেছেন।

চার দশক ধরে কুস্তি করে আসা হার্ডিকে তার ক্যারিয়ারের বিভিন্ন সময় বিভিন্ন গিমিকে দেখা গেছে। ২০০২ সালে হার্ডি ডাব্লিউডাব্লিউই তে একা ক্যারিয়ার শুরু করে। তার ভার্সন ১.০ ব্যক্তিত্বটি **রেসলিং অবজারভার নিউজলেটার** থেকে **বেস্ট গিমিক** এর পুরস্কার পায়। ২০১৬ সালে হার্ডি "ব্রোকেন" (ডাব্লিউডাব্লিউই তে ওকেন) গিমিকে আবির্ভূত হন যা তাকে বিভিন্ন পুরস্কার এবং প্রশংসার সাথে সাথে দ্বিতীয়বার **বেস্ট গিমিক** পুরস্কার জিততে সাহায্য করে। এটি পেশাদারি কুস্তির অন্যতম সেরা চর্চিত বিষয়ে পরিণত হয়। একজন একাকী কুস্তিগির হিসেবে হার্ডি একবার ইসিডাব্লিউ চ্যাম্পিয়ন এবং দুইবার টিএনএ ওয়ার্ল্ড হেভিওয়েট চ্যাম্পিয়ন হয়। ডাব্লিউডাব্লিউই, টিএনএ/ইম্প্যাক্ট এবং রিং অফ অনার মিলিয়ে হার্ডি সর্বমোট ২১ টি চ্যাম্পিয়নশিপ অর্জন করে।

## তথ্যসূত্র

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন ব্লগার
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:নর্থ ক্যারোলাইনার পেশাদার কুস্তিগির
বিষয়শ্রেণী:টুইচ স্ট্রিমার
বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:পুরুষ ইউটিউবার
বিষয়শ্রেণী:ডাব্লিউডাব্লিউএফ ইউরোপিয়ান চ্যাম্পিয়ন
বিষয়শ্রেণী:পেশাদার কুস্তি ম্যানেজার ও খানসামা
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
বিষয়শ্রেণী:আপাতবাস্তব অনুষ্ঠান বিজয়ী
বিষয়শ্রেণী:২০শ শতাব্দীর পেশাদার কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:আন্দ্রে দ্য জায়ান্ট মেমোরিয়াল ব্যাটল রয়্যাল বিজয়ী
বিষয়শ্রেণী:ইসিডাব্লিউ হেভিওয়েট চ্যাম্পিয়ন/ইসিডাব্লিউ ওয়ার্ল্ড হেভিওয়েট চ্যাম্পিয়ন
বিষয়শ্রেণী:ডাব্লিউসিডাব্লিউ/ডাব্লিউডাব্লিউই ক্রুজারওয়েট চ্যাম্পিয়ন
বিষয়শ্রেণী:ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন
বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন
বিষয়শ্রেণী:ডাব্লিউডাব্লিউএফ/ডাব্লিউডাব্লিউই হার্ডকোর চ্যাম্পিয়ন
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:নর্থ ক্যারোলাইনার ইউটিউবার
বিষয়শ্রেণী:এনএক্সটি ট্যাগ টিম চ্যাম্পিয়ন
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্প�
বিষয়শ্রেণী:২০শ শতাব্দীর পুরুষ পেশাদার কুস্তিগির
বিষয়শ্রেণী:২০শ শতাব্দীর মার্কিন পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
নিমা, গানসু

**নিমা** (ম্যান্ডারিন :*尼玛镇*) হল মাকু কাউন্টির একটি শহর, গানান তিব্বত স্বায়ত্তশাসিত প্রিফেকচার, গানসু, চীন। ২০১০ সালে, নিমার মোট জনসংখ্যা ছিল ১৭,৮২০। ৯,৯৩৬ জন পুরুষ এবং ৭,৮৮৪ জন মহিলা। ১৪ বছরের কম বয়সী ৩,৯১০ জন, ১৫ থেকে ৬৫ বছরের মধ্যে বয়সী ১৩,২২৭৬ এবং ৬৫ বছরের বেশি বয়সী ৬৩৪ জন।

## তথ্যসূত্র

বিষয়শ্রেণী:উইকিউপাত্তে স্থানাঙ্ক নেই
মুসলিম জাতি বিশ্বকে কী দিয়েছে?

***মুসলিম জাতি বিশ্বকে কী দিয়েছে?*** () মিশরীয় চিকিৎসক ও ইতিহাসবিদ রাগিব সারজানির লিখিত মুসলিম সভ্যতার ইতিহাস বিষয়ক একটি আরবি বই। এটি ২০০৯ সালে কায়রো থেকে ২ খণ্ডে প্রকাশিত হয়। এতে তথ্যমূলকভাবে ইসলামি দর্শন, ইতিহাস, সাহিত্য, বিজ্ঞানের ভিত্তি নির্মাণ ও সমাজবিদ্যায় মুসলিমদের অবদান তুলে ধরা হয়েছে। এটি ২০০৯ সালে "শ্রেষ্ঠ রচনা" ক্যাটাগরিতে মিশরের আওকাফ মন্ত্রণালয় প্রদত্ত মুবারক পুরস্কার এবং সেরা অনূদিত গ্রন্থ হিসেবে ২০১৪ সালে ইন্দোনেশিয়ার সংস্কৃতি মন্ত্রণালয়ের পুরস্কার লাভ করে। ২০২১ সালে মাকতাবাতুল হাসান থেকে বইটির বঙ্গানুবাদ প্রকাশিত হয়।

## বিষয়বস্তু
লেখক প্রথমে ইসলামপূর্ব বিশ্ব ও অন্যান্য সভ্যতার চিত্র তুলে ধরেছেন। তারপর ইসলামি সভ্যতার উদ্ভব, উৎস ও বৈশিষ্ট্যাবলির ওপর আলোকপাত করেছেন। তারপর এসেছে মানবাধিকার, চিন্তা ও ধর্মের স্বাধীনতা, মুসলিম পরিবার ও সমাজের কাঠামো, ইসলামি সভ্যতার যুদ্ধকালীন আচরণ ও নৈতিকতা এবং আন্তঃরাষ্ট্রীয় সম্পর্ক বিষয়ক দালিলিক আলোচনা। তারপর তিনি ইসলামি সভ্যতায় জ্ঞানের ব্যাপকতা, জ্ঞানের ক্ষেত্রে ইসলামের দর্শন, জ্ঞানী সমাজের চিন্তার পরিবর্তন, শিক্ষাব্যবস্থা ও শিক্ষাপ্রতিষ্ঠান, গ্রন্থাগার ইত্যাদি বিষয়  তুলে ধরেছেন। জ্ঞানের পরীক্ষাভিত্তিক পদ্ধতি ও প্রায়োগিক দিকের ওপর আলোচনার পাশাপাশি তিনি বিজ্ঞানের বিভিন্ন শাখা যেমন: চিকিৎসাবিজ্ঞান, পদার্থবিজ্ঞান, আলোকবিজ্ঞান, জ্যামিতি, জ্যোতির্বিদ্যা, ভূগোল, রসায়নশাস্ত্র ওষুধবিজ্ঞান, বীজগণিত ও যন্ত্রপ্রকৌশলে মুসলিম বিজ্ঞানীদের অনন্য আবিষ্কার ও অবদান তুলে ধরেছেন। জ্ঞানের উদ্ভাবন, পৃথিবীর বিভিন্ন জাতি গোষ্ঠীর আকিদা-বিশ্বাস, স্রষ্টা-সম্পর্কিত ধারণার সংশোধন ইত্যাদির পাশাপাশি আলোকপাত করেছেন ইসলামি দর্শন, ইতিহাস, সাহিত্য ও সমাজবিদ্যার ওপর। সরকার ও রাষ্ট্রব্যবস্থায় ইসলামি সভ্যতার অবদান কী তা তথ্যপ্রমাণ দিয়ে তুলে ধরেছেন। তার লেখায় বিচারবিভাগ, প্রশাসন, স্বাস্থ্যবিভাগ, পান্থনিবাস, মুসাফিরখানা-এগুলোর উন্নতি ইসলামি সভ্যতার উৎকর্ষেরই পরিচায়ক। ইসলামি শিল্পকলা, স্থাপত্যকলা, অলংকরণশিল্প, আরবি লিপিকলা, তৈজসপত্রের নান্দনিকতা, বৈজ্ঞানিক আবিষ্কারগুলোর সৌন্দর্য, পরিবেশের সৌন্দর্য, বাগানচর্চা এগুলোর আলোচনায় ইসলামি সভ্যতার সৌন্দর্যপ্রিয়তাই ফুটে উঠেছে। ইউরোপীয় রেনেসাঁস ও সভ্যতার বিকাশে ইসলামি সভ্যতার প্রভাব ও অবদান অনস্বীকার্য।
## আরও দেখুন
* *[[মুসলমানদের পতনে বিশ্ব কী হারালো?]]
== তথ্যসূত্র ==

== বহিঃসংযোগ ==
* *মুসলিম জাতি বিশ্বকে কী দিয়েছে?''–এর আরবি সংস্করণ

বিষয়শ্রেণী:ইসলামি গ্রন্থ
বিষয়শ্রেণী:ইসলামের ইতিহাস
বিষয়শ্রেণী:২০০৯-এর বই
বিষয়শ্রেণী:রাগিব সারজানির বই
বিষয়শ্রেণী:ইতিহাস বই
বিষয়শ্রেণী:আরবি ভাষার বই
ফাতিহ বিরল

**ফাতিহ বিরল** (২২শে মার্চ ১৯৫৮,আঙ্কারা) হচ্ছেন তুর্কি অর্থনীতিবিদ ও শক্তি বিশেষজ্ঞ যিনি আন্তর্জাতিক শক্তি সংস্থার নির্বাহী পরিচালক হিসেবে ১লা সেপ্টেম্বর ২০১৫ থেকে বর্তমানে কর্মরত ছিলেন। তার শক্তি সংস্থার কর্মকালে  তিনি প্যারিস ভিত্তিক এ সংস্থাকে আধুনিকায়নে ধারাবাহিকভাবে দারুন সব পদক্ষেপ নিয়েছেন,যেমন ভারতের মতো উদীয়মান অর্থনীতির সঙ্গে সম্পর্ক জোরদার করা এবং চীন ও পরিষ্কার শক্তি ট্রানজিশন এবং নিট জিরো নির্গমনে পৌঁছানোর আন্তর্জাতিক প্রচেষ্টার উপর কাজ করেছেন যা এগিয়ে চলেছে।

বিরোল ২০২১ সালে বিশ্বের সবচেয়ে প্রভাবশালী ব্যক্তিদের টাইম ১০০ তালিকায় ছিলেন, বিশ্বের সবচেয়ে প্রভাবশালী ব্যক্তিদের মধ্যে একজন বলে *[[ফোর্বস]]* ম্যাগাজিনে উল্লেখ করা হয়েছে এবং ২০১৭ সালে ফিনান্সিয়াল টাইমস দ্বারা বছরের সেরা প্রভাবশালী ব্যক্তিত্ব হিসাবে স্বীকৃত। বিরল হলেন ওয়ার্ল্ড ইকোনমিক ফোরাম (দাভোস) এনার্জি অ্যাডভাইজরি বোর্ডের চেয়ারম্যান।  তিনি মুদ্রণ এবং ইলেক্ট্রনিক মিডিয়া ঘন ঘন অবদানকারী এবং প্রতি বছর প্রধান আন্তর্জাতিক শীর্ষ সম্মেলন এবং সম্মেলনে অসংখ্য বক্তৃতা দেন।

## প্রারম্ভিক জীবন

১৯৯৫ সালে জুনিয়র বিশ্লেষক হিসাবে আন্তর্জাতিক শক্তি সংস্থা এ যোগদানের আগে, বিরল ভিয়েনায় অর্গানাইজেশন অফ দ্য পেট্রোলিয়াম এক্সপোর্টিং কান্ট্রিজ ( ওপেক ) এ কাজ করেছিলেন।শক্তি সংস্থায় বছরের পর বছর ধরে, বিরোল চিফ ইকোনমিস্টের চাকরি পর্যন্ত কাজ করেছেন, একটি ভূমিকা যেখানে তিনি ২০১৫ সালে নির্বাহী পরিচালক হওয়ার আগে আন্তর্জাতিক শক্তি সংস্থার ঘনিষ্ঠভাবে পর্যবেক্ষণ করা ওয়ার্ল্ড এনার্জি আউটলুক রিপোর্টের দায়িত্বে ছিলেন।

বিরল ১৯৫৮ সালে আঙ্কারায় জন্মগ্রহণ করেছিলেন এবং জন্মসূত্রেই তুর্কি নাগরিক।তিনি ইস্তাম্বুল টেকনিক্যাল ইউনিভার্সিটি থেকে পাওয়ার ইঞ্জিনিয়ারিংয়ে বিএসসি ডিগ্রি অর্জন করেন।তিনি ভিয়েনার টেকনিক্যাল ইউনিভার্সিটি থেকে শক্তি অর্থনীতিতে এমএসসি এবং পিএইচডি ডিগ্রি লাভ করেন।২০১৩ সালে ইম্পেরিয়াল কলেজ লন্ডন কর্তৃক বিরলকে ডক্টরেট অফ সায়েন্স সম্মানিত করা হয়।২০১৩ সালে তাকে ফুটবল ক্লাব গালাতাসারে এসকে -এর সম্মানসূচক আজীবন সদস্য করা হয়েছিল।

## অন্যান্য কাজকর্ম

* আফ্রিকা ইউরোপ ফাউন্ডেশন (এইএফ), আফ্রিকা-ইউরোপ সম্পর্কের ব্যক্তিত্বের উচ্চ-স্তরের গ্রুপের সদস্য (২০২০ থেকে)

## সম্মান ও পদক

## তথ্যসূত্র

## বহিঃসংযোগ

* ফাতিহ বিরলের জীবনী
* আন্তর্জাতিক শক্তি সংস্থা
* ওয়ার্ল্ড এনার্জি আউটলুক

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তুর্কি অর্থনীতিবিদ
বিষয়শ্রেণী:শক্তি বিশেষজ্ঞ
বিষয়শ্রেণী:আঙ্কারার ব্যক্তি
বিষয়শ্রেণী:ইস্তাম্বুল কারিগরি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর অর্থনীতিবিদ
মুদারিজ আলী এফেন্দি মসজিদ

**মুদারিজ আলী এফেন্দি মসজিদ** (; ), বা **আলী হোক্সার মসজিদ** () নামেও পরিচিত, এটি কসোভোর প্রিজরেনের একটি মসজিদ । ১৫৪৩ এবং ১৫৮১ সালের মধ্যে নির্মিত, এটি কসোভোর প্রাচীনতম মসজিদগুলির মধ্যে একটি। এটি  "আরআর পাপা গজন" রাস্তায় অবস্থিত প্রিজরেনের ক্যাথলিক ক্যাথেড্রাল থেকে পাহাড়ের নিচে, এটির ত্রিভুজ আকৃতির স্থান এটি ৮৭৭ মি ২ দখল করে  এটিকে ১৯৮৯ সালে প্রিজরেন মিউনিসিপ্যালিটি একটি সাংস্কৃতিক স্মৃতিস্তম্ভ হিসাবে ঘোষণা করেছিল।
এর প্রতিষ্ঠাতা ছিলেন আলি এফেন্দি । যিনি প্রিজরেনের মুদেরিস থাকা সময়ে তাকে বাগানে সমাহিত করা হয়েছিল দ্বিতীয় বিশ্বযুদ্ধের পরে এটি একটি রেড ক্রস কেন্দ্র হিসাবে ব্যবহৃত হয়েছিল এবং অনুপযুক্ত আচরণের কারণে এটি ব্যাপকভাবে ক্ষতিগ্রস্ত হয়েছিল। ১৯৬৩ সালে আগুন ছড়িয়ে পড়ে এবং এইভাবে মসজিদটিকে আরও বেশি ক্ষতিগ্রস্থ করেছিল (শহর অনুসারে ১৯৭৫ সালে আগুন লেগেছিল[৬]), এই ঘটনার কারণে এটি একটি পুরানো স্মৃতিস্তম্ভের মৌলিকত্ব হারিয়েছে। এটি প্রিজরেনের ক্যাথলিক দোকানগুলির 1908 সালের তিন বছরের বয়কটের জন্য বিখ্যাত ছিল ।

## ১৯০৫ বয়কট

১৯০৫ সালে শুরু হওয়া ক্যাথলিক আলবেনিয়ান দোকানগুলি বয়কটের সময় মসজিদটি একটি কেন্দ্রীয় ভূমিকা পালন করেছিল। এই সময়ে মুসলিম জনসংখ্যা উপরে উল্লেখিত দোকানগুলির সাথে কোন অর্থনৈতিক কর্মকাণ্ডে জড়িত ছিল না। এই বয়কটের কারণ ছিল সকালের নামাজের ঠিক আগে এই মসজিদে শূকরের মাথার কথিত সন্ধান। যেহেতু মসজিদটি ক্যাথলিক চার্চের কাছে অবস্থিত, লোকেরা ভেবেছিল যে এটি ক্যাথলিক আলবেনিয়ানদের একটি উস্কানি ছিল এবং প্রধান ইমামের সাথে সমন্বয় করে ক্যাথলিক উদ্যোগগুলিকে বয়কট করার সিদ্ধান্ত নেন। পরে অনুমান করা হয়েছে যে এটি একটি উস্কানি ছিল যা বোগোস্লোভিজা অর্থোডক্স চার্চ স্কুলের সার্বিয়ান রেক্টর দ্বারা সংগঠিত হয়েছিল, যাতে আলবেনিয়ানদের বিভক্ত করা যায় যারা সেই সময়ে অটোমান সাম্রাজ্য থেকে স্বাধীনতার জন্য লড়াই করছিল ।

## চিত্রশালা


File:PrizrenCollection2 2010 100 2514.JPG
File:PrizrenCollection2 2010 100 2520.JPG
File:PrizrenCollection2 2010 100 2524.JPG
File:PrizrenCollection2 2010 100 2523.JPG
File:PrizrenCollection2 2010 100 2522.JPG


## আরও দেখুন
*কসোভোর মসজিদের তালিকা

## টীকা

## তথ্যসূত্র

## গ্রন্থপঞ্জি
*https://books.google.com/books?id=GCRjKdrmqqEC Kosovo  By Gail Warrander, Verena Knaus
*Historijsko Geografska Analiza urbanih funkcija Prizrena by Dr. Esat Haskuka
*Prizreni i Lashte - Morfologjia e ecurive per ruajtjen e kultures materiale by Muhamed Shukriu

## বহিঃসংযোগ

বিষয়শ্রেণী:প্রিজরেনের মসজিদ
বিষয়শ্রেণী:কসোভোর উসমানীয় মসজিদ
বিষয়শ্রেণী:১৫৮১-এর উসমানীয় সাম্রাজ্যের স্থাপনা
বিষয়শ্রেণী:১৬শ শতাব্দীর মসজিদ
বিষয়শ্রেণী:১৫৮১-এ সম্পন্ন মসজিদ
বিষয়শ্রেণী:কসোভোর মসজিদ
পশ্চিমবঙ্গ প্রদেশ কংগ্রেস কমিটি

**পশ্চিমবঙ্গ প্রদেশ কংগ্রেস কমিটি** পূর্বে ঔপনিবেশিক ভারতে **বঙ্গীয় প্রাদেশিক কংগ্রেস কমিটি** নামে পরিচিত ছিল। এটি পশ্চিমবঙ্গ রাজ্যের জন্য ভারতীয় জাতীয় কংগ্রেসের একটি রাজ্য শাখা।

সংগঠনের প্রধান কার্যালয় হল *বিধান ভবন*, যা কলকাতায় ডঃ লালমোহন ভট্টাচার্য রোডে অবস্থিত। পশ্চিমবঙ্গ প্রদেশ কংগ্রেস কমিটির বর্তমান সভাপতি হলেন শুভঙ্কর সরকার।

## সভাপতিদের তালিকা
*১৯৩৫- শরৎচন্দ্র বসু
*১৯৩৮- শরৎচন্দ্র বসু
*১৯৪১- নেলী সেনগুপ্তা
*১৯৪২- বিধানচন্দ্র রায়
*১৯৪৫- লাবণ্যপ্রভা দত্ত
*১৯৪৮- ড. সুরেশ চন্দ্র বন্দ্যোপাধ্যায়
*১৯৪৯- সুরেন্দ্র মোহন ঘোষ
*১৯৫০- অতুল্য ঘোষ
*১৯৫৮- ড. যাদবেন্দ্র নাথ পাঁজা
*১৯৬১- অতুল্য ঘোষ
*১৯৬২- রবীন্দ্র লাল সিংহ
*১৯৬৪- অজয় মুখোপাধ্যায়
*১৯৬৫- রেজাউল করিম
*১৯৬৬- প্রতাপচন্দ্র চন্দ্র
*১৯৭০- বিজয় সিং নাহার
*১৯৭১- আব্দুস সাত্তার
*১৯৭২- অরুণ পাত্র
*১৯৭৭- পূরবী মুখোপাধ্যায় (রাজনীতিবিদ)
*১৯৭৮- আবু বারকাত আতাউর গণী খান চৌধুরী
*১৯৮০- অজিত কুমার পাঁজা
*১৯৮১- আনন্দ গোপাল মুখোপাধ্যায়
*১৯৮৫- প্রণব মুখোপাধ্যায়
*১৯৮৭- প্রিয়রঞ্জন দাশমুন্সি
*১৯৮৮- আবু বারকাত আতাউর গণী খান চৌধুরী
*১৯৯১- সিদ্ধার্থ শঙ্কর রায়
*১৯৯২- সোমেন মিত্র
*১৯৯৮- আবু বারকাত আতাউর গণী খান চৌধুরী
*২০০০- প্রণব মুখোপাধ্যায়
*২০০৮- প্রিয়রঞ্জন দাশমুন্সি
*২০১০- মানস ভূঁইয়া
*২০১১- প্রদীপ ভট্টাচার্য
*২০১৪- অধীর রঞ্জন চৌধুরী
*২০১৮- সোমেন মিত্র
*২০২০- অধীর রঞ্জন চৌধুরী
*২০২৪- শুভঙ্কর সরকার

## তথ্যসূত্র

বিষয়শ্রেণী:পশ্চিমবঙ্গের ভারতীয় জাতীয় কংগ্রেস
বিষয়শ্রেণী:পশ্চিমবঙ্গের রাজনীতি
বিষয়শ্রেণী:পশ্চিমবঙ্গের রাজনৈতিক ইতিহাস
বিষয়শ্রেণী:রাজ্য ও কেন্দ্রশাসিত অঞ্চল অনুযায়ী ভারতীয় জাতীয় কংগ্রেস
ই.এ. চৌধুরী

**এমাদ উদ্দিন আহমদ চৌধুরী** (১৯২৮-২০০৯; যিনি **ই.এ. চৌধুরী** নামে বেশী পরিচিত) ছিলেন বাংলাদেশ পুলিশের সাবেক মহাপরিদর্শক। ১৯৭৬ সালে তাঁর নেতৃত্বে ঢাকা মেট্রোপলিটন পুলিশ গঠিত হয় এবং তিনি এর প্রথম কমিশনারের দায়িত্ব পালন করেন।

## জন্ম
ই এ চৌধুরী ১৯২৮ সালের ৩১ ডিসেম্বর সালে তৎকালীন ব্রিটিশ ভারতের আসামের সিলেট জেলার দক্ষিণ সুরমার দাউদপুর গ্রামের জমিদার পরিবারে জন্মগ্রহণ করেন। তার পূর্বপুরুষ হযরত শাহ দাউদ কুরেশি শাহজালালের ৩৬০ আউলিয়ার অন্যতম। তার পিতা খানবাহাদুর গৌছ উদ্দিন চৌধুরী আসাম লেজিসলেটিভ কাউন্সিলের সদস্য ছিলেন। মাতার নাম সারা খাতুন চৌধুরী। ভাই শফি আহমেদ চৌধুরী একজন ব্যবসায়ী, রাজনীতিবিদ যিনি সিলেট-৩ আসনের সাবেক সংসদ সদস্য। ভাই প্রকৌশলী ইমাম উদ্দীন আহমেদ চৌধুরী সাবেক সচিব ও তত্ত্বাবধায়ক সরকারের উপদেষ্টা ছিলেন। ভাই নাসির এ চৌধুরী বাংলাদেশের বীমা ব্যক্তিত্ব।

## শিক্ষাজীবন
ই এ চৌধুরী ১৯৪৩ সালে সিলেট সরকারি উচ্চ বিদ্যালয় থেকে মেট্রিকুলেশন পাশ করেন। পরবর্তীতে সিলেট এম সি কলেজ থেকে ১৯৪৫ সালে আই.এ. এবং ১৯৪৮ সালে ইতিহাস বিভাগে বি.এ অনার্স পরীক্ষায় উত্তীর্ণ হন। ১৯৫০ সালে তিনি ঢাকা বিশ্ববিদ্যালয় থেকে আন্তর্জাতিক সম্পর্ক বিভাগে মাস্টার্স ডিগ্রী সম্পন্ন করেন।

## কর্মজীবন
কর্মজীবনের শুরুতে তিনি ফেনী কলেজের প্রভাষক হিসেবে যোগ দেন। ১৯৫৪ সালে ই এ চৌধুরী পুলিশ বিভাগে যোগদান করেন এবং দীর্ঘ ৩২ বছর বিভিন্ন গুরুত্বপূর্ণ পদে অত্যন্ত সফলতার সঙ্গে দায়িত্ব পালন করেন। তিনি বাংলাদেশ মেট্রোপলিটন পুলিশ এবং মহিলা পুলিশ প্রতিষ্ঠায় গুরুত্বপূর্ণ ভূমিকা পালন করেন। ১৯৭৬ সালে তাঁর নেতৃত্বে ঢাকা মেট্রোপলিটন পুলিশ গঠিত হয় এবং তিনি এর প্রথম কমিশনার হিসেবে নিযুক্ত হন। ১৯৮৪ সালের পহেলা ফেব্রুয়ারী তারিখে তিনি বাংলাদেশ পুলিশের মহাপরিদর্শকের দায়িত্ব গ্রহণ করেন এবং ১৯৮৫ সালের ৩০ ডিসেম্বর পর্যন্ত দায়িত্ব পালন করেন।

## পুরস্কার
ঢাকার সিটি এস.পি. পদে থাকাকালে ১৯৬৪ সালে অসীম সাহসিকতার জন্য তিনি পাকিস্তান পুলিশ পদকে ভূষিত হন।

## মৃত্যু
২০০৯ সালের ২৮ জানুয়ারি তিনি মৃত্যুবরণ করেন। তাঁকে হযরত শাহজালালের মাজার সংলগ্ন কবরস্থানে সমাহিত করা হয়।

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:বাংলাদেশ পুলিশ মহাপরিদর্শক
বিষয়শ্রেণী:সিলেট জেলার ব্যক্তি
বিষয়শ্রেণী:সিলেট সরকারি পাইলট উচ্চ বিদ্যালয়ের প্রাক্তন শিক্ষার্থী
বিষয়শ্রেণী:শাহজালালের মাজার কবরস্থানে সমাধিস্থ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:বাংলাদেশী পুলিশ কর্মকর্তা
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:২১শ শতাব্দীর বাঙালি
বিষয়শ্রেণী:২০শ শতাব্দীর বাঙালি
বিষয়শ্রেণী:ঢাকার পুলিশ কমিশনার
লেয়ান্দ্রো ওলিভেইরা মোরা

**ওয়েভেরসোন লেয়ান্দ্রো ওলিভেইরা মোরা** (; জন্ম: ১২ মে ১৯৯৩; **লেয়ান্দ্রো** নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।

২০১১ সালে, লেয়ান্দ্রো ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৩ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১ ম্যাচে ১টি গোল করেছেন।

## প্রারম্ভিক জীবন
ওয়েভেরসোন লেয়ান্দ্রো ওলিভেইরা মোরা ১৯৯৩ সালের ১২ই মে তারিখে ব্রাজিলের ব্রাজিলিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
লেয়ান্দ্রো ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ৬ ম্যাচে অংশগ্রহণ করে ১টি গোল করেছেন।

২০১৩ সালের ৬ই এপ্রিল তারিখে, ১৯ বছর, ১০ মাস ও ২৫ দিন বয়সে, ডান পায়ে ফুটবল খেলায় পারদর্শী লেয়ান্দ্রো বলিভিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭৮তম মিনিটে আক্রমণভাগের খেলোয়াড় রোনালদিনহোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ব্রাজিল ৪–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে লেয়ান্দ্রো সর্বমোট ১ ম্যাচে ১টি গোল করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল ক্লাব টোকিওয়ের খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:গ্রেমিও ফুটবল পোর্তু আলেগ্রেন্সের খেলোয়াড়
বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড়
বিষয়শ্রেণী:সান্তোস ফুটবল ক্লাবের খেলোয়াড়
বিষয়শ্রেণী:কাশিমা অ্যান্টলার্সের খেলোয়াড়
বিষয়শ্রেণী:কুরিতিবা ফুটবল ক্লাবের খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:ব্রাজিলের আন্তর্জাতিক যুব ফুটবলার
বিষয়শ্রেণী:জাপানে প্রবাসী ফুটবলার
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:প্যান আমেরিকান গেমসে ব্রাজিলের ফুটবলার
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ
বিমলাপদ দত্ত

**বিমলাপদ দত্ত** (১৯০৭ &ndash; ৮ ফেব্রুয়ারি ১৯৯০) ছিলেন ব্রিটিশ ভারতের স্বদেশী ও কৃষক আন্দোলনের সময়কালে জাতীয়তাবাদের উদ্গাতা সংবাদপত্র সমূহের বর্ধমান জেলার গ্রামীণ সংবাদদাতা। অনুপ্রাসবহুল রচনায় তার যথেষ্ট দক্ষতা ছিল।

## জীবনী

বিমলাপদ দত্তের জন্ম ব্রিটিশ ভারতের অধুনা পশ্চিমবঙ্গের পূর্ব বর্ধমান জেলার রায়না থানার পাঁইটা গ্রামের উগ্রক্ষত্রিয় বংশের এক অবস্থাপন্ন পরিবারে। পিতা উমেশচন্দ্র দত্ত এবং মাতা রাজকুমারী। প্রথম জীবনে বিমলাপদ কলকাতায়  ও পরে বর্ধমানের কানাই-এর নাটশালায় ধানভানা কল, যন্ত্রপাতির, পাম্প, চাকি ইত্যাদির ব্যবসা করতেন। তবে ব্যবসার মধ্যে থেকেও তিনি স্বদেশী বিশেষকরে কৃষক আন্দোলনে পরোক্ষভাবে যুক্ত ছিলেন। তিনি যুগান্তর, আনন্দবাজার পত্রিকা, দৈনিক বসুমতী সহ বর্ধমান, বাঁকুড়া, ও ঝাড়গ্রাম অঞ্চলের সকল স্থানীয় পত্র-পত্রিকার গ্রামীণ সংবাদদাতা ছিলেন। এছাড়াও সঙ্গীতজ্ঞ ও চিকিৎসাব্রতী হিসাবে বিশেষ পরিচিতি ছিল। সেসময়ে প্রত্যন্ত গ্রামের মানুষের চিকিৎসার একমাত্র অবলম্বন ছিলেন তিনি। তিনি ব্যবসা ইত্যাদির কারণে শহরে থাকতে পারতেন সহজেই। কিন্ত গ্রামের মানুষের পাশে থাকার জন্য আজন্ম প্রত্যন্ত গ্রামে অতিবাহিত করেন। 

কাজের ফাঁকে লেখালেখির কাজও করতেন। 'দেহি দেবী দর্শন',  'বাণীবন্দনা', 'বিশ্বকবি বন্দনা', 'বিধানচন্দ্র বন্দনা' প্রভৃতি রচনায় তার অনুপ্রাসের ব্যবহার তার সাহিত্য দক্ষতার পরিচয় দেয়। এবিষয়ে তার একমাত্র রচিত গ্রন্থটি হল- *অনুপ্রাসমালা*।

বাংলার গ্রামের দরদী মানুষ বিমলাপদ দত্ত ১৯৯০ খ্রিস্টাব্দের ৮ ফেব্রুয়ারি পরলোক গমন করেন।

## তথ্যসূত্র

বিষয়শ্রেণী: ১৯০৭-এ জন্ম
বিষয়শ্রেণী: ১৯৯৮-এ মৃত্যু
বিষয়শ্রেণী: পূর্ব বর্ধমান জেলার ব্যক্তি
সিদ্দিক

থাম্ব|250x250পিক্সেল| হাগিয়া সোফিয়ায় ' ''আবু বকর সিদ্দিক'' ' খোদিত

**সিদ্দিক** (, ; যার অর্থ 'সত্যবাদী') একটি ইসলামি উপাধি, যা ইসলামের প্রথম রাশিদুন খলিফা আবু বকর () এর নাম এবং শিরোনাম উভয় ক্ষেত্রে ব্যবহার করা হয়। এটা সুন্নি মুসলমানদের জন্য অতি সাধারণ একটি বিষয়। আবু বকরের জন্য ব্যবহৃত সিদ্দিকের প্রথম উল্লেখগুলো হাদিস সাহিত্যে পাওয়া যায়।

## ঐতিহাসিক ব্যবহার
লাইলাতুল মেরাজের ঘটনার পর, ইসলামি নবী মুহাম্মদ তার বন্ধুবান্ধব, আত্মীয়স্বজন এবং অন্যান্য কুরাইশ আত্মীয়দের কাছে ভ্রমণ সম্পর্কে অবহিত করেন। কিন্তু, তাঁর এই যাত্রায় বিশ্বাস করতে অস্বীকার করে অসংখ্য মুসলমান ইসলাম থেকে ধর্মত্যাগ করে।  আবু বকরই ছিলেন প্রথম ব্যক্তি, যিনি মুহাম্মদের রাতের যাত্রায় বিশ্বাস করেন এবং এই কারণে মুহাম্মদ আবু বকরের নামের আগে সম্মানসূচক উপাধি *সিদ্দিক* দেন। দ্বাদশ শতাব্দীর দামেসিন পন্ডিত ইবনে আসাকির বর্ণনা করেন যে, ফেরেশতা গ্যাব্রিয়েল মুহাম্মদের কাছে আসেন এবং ভবিষ্যদ্বাণী করেন যে, আবু বকর *সিদ্দিক* এবং তিনি মুহাম্মদের যাত্রায় বিশ্বাস করবেন। ফখরুদ্দীন আল রাযির ব্যাখ্যায়, মুহাম্মদ ভ্রমণের বর্ণনা করার পরে আবু বকর বলেন, "আমি সাক্ষ্য দিচ্ছি যে আপনি সত্যিই আল্লাহ'র রাসূল" এবং বিনিময়ে মুহাম্মদ আবু বকরকে বলেন, "আমি সাক্ষ্য দিচ্ছি যে আপনি সত্যিই *সিদ্দিক"*। পরবর্তীতে, ইসলামি নবী মুহাম্মদ আবু বকরকে উল্লেখ করতে সিদ্দিক শব্দটি বহুবার ব্যবহার করেন।

সহীহ বুখারী অনুসারে, মুহাম্মাদ আবু বকর, উমর এবং উসমানের সাথে উহুদ পর্বতে ছিলেন এবং পর্বতটি তখন কাঁপতে শুরু করে। মুহাম্মদ উহুদকে 'দৃঢ়' হতে বলেন, কারণ সেখানে একজন নবী, একজন *সিদ্দিক* এবং দুজন শহীদ ছিলেন। ইসলামি বর্ণনায়, নবী হিসেবে মুহাম্মদকে, সিদ্দিক হিসেবে আবু বকরকে বোঝায় এবং দুই শহীদ ছিলেন উমর এবং উসমান, যাদের দুজনকেই হত্যা করা হয়। আবু কাতাদাহ আল আনসারী () বলেন, মুহাম্মদ এর অনেক সাহাবা () আবু বকরকে *সিদ্দিক* উপাধি দিয়ে উল্লেখ করেন। 

কুরআনে মুসলিমদের চারটি পদের কথা বলা আছে। প্রথমটি হলো নবী (), দ্বিতীয়টি হলো সত্যবাদী (), তৃতীয়টি হলো শহীদ () এবং চতুর্থটি হলো সৎকর্মশীল ()। সুন্নি ইসলামি প্রতিবেদনে বলা হয়, আবু বকরকে 'সত্যবাদীদের মধ্যে সর্বশ্রেষ্ঠ' () বলে মনে করা হয়। আবু বকরকে সত্যবাদীদের মধ্যে সর্বশ্রেষ্ঠ বলে উল্লেখ করা প্রথম দিকের সুপরিচিত উল্লেখযোগ্য ব্যক্তিত্বের মধ্যে রয়েছে, *কাশফ আল-মাহজুব* () এবং ১১ শতকের সুফি মরমী আলী হাজবেরি।

উপাধিটির ব্যবহার তখন আবু বকরের কন্যা আয়িশা () পর্যন্ত প্রসারিত হয়। যার স্ত্রীলিঙ্গ সমতুল্য হলো, *সিদ্দিকা*॥ প্রারম্ভিক ইসলামি যুগে, আয়িশাকে সাধারণত *সিদ্দিকা বিনতে আল-সিদ্দিক* বলা হত, যার অর্থ: সত্যবাদীর কন্যা, সত্যবাদী। 

## আরও দেখুন

* উমর ইবনুল খাত্তাব
* উসমান ইবন আফফান
* আব্দুল কাদের জিলানী

## তথ্যসূত্র

বিষয়শ্রেণী:পদবিসমূহ
বিষয়শ্রেণী:ইসলামি সংস্কৃতি
বিষয়শ্রেণী:ইসলামি পরিভাষা
২০২১–২২ সন্তোষ ট্রফি

**২০২১–২২ সন্তোষ ট্রফি** হল ভারতের রাজ্য ফুটবল অ্যাসোসিয়েশনগুলির মধ্যে অনুষ্ঠিত সর্বোচ্চ প্রতিযোগিতা সন্তোষ ট্রফির ৭৫তম আসর। ২০২০ সালের আসর ভারতে কোভিড-১৯ মহামারীর জন্য বাতিল করা হয়েছিল। মূল পর্ব কেরালার মালাপ্পুরম জেলায় অনুষ্ঠিত হয়েছিল।

ফাইনালে খেলায় কেরালা পশ্চিমবঙ্গকে পেনাল্টি শুট-আউট দ্বারা হারিয়ে সপ্তম শিরোপা জয়লাভ করে।

## বাছাইপর্ব
সারা ভারতের ৩৭ টি ফুটবল দলকে পাঁচটি অঞ্চলে বিভক্ত করা হয় এবং প্রতিটি অঞ্চলকে দুটি গ্রুপে বিভক্ত করা হয়। প্রতিটি গ্রুপের প্রথম স্থানাধিকারী দল মূল পর্বে উত্তীর্ণ হবার সুযোগ পায়।

### উত্তর ভারত (গ্রুপ এ)

### উত্তর ভারত (গ্রুপ বি)

### পূর্ব ভারত (গ্রুপ এ)

### পূর্ব ভারত (গ্রুপ বি)

### উত্তর-পূর্ব ভারত (গ্রুপ এ)

### উত্তর-পূর্ব ভারত (গ্রুপ বি)

### দক্ষিণ ভারত (গ্রুপ এ)

### দক্ষিণ ভারত (গ্রুপ বি)

### পশ্চিম ভারত (গ্রুপ এ)

### পশ্চিম ভারত (গ্রুপ বি)

## ড্র
৭৫ তম সন্তোষ ট্রফির মূল পর্বের গ্রুপ বিভাজনের জন্য ড্র অনুষ্ঠিত হয়েছিল ৬ জানুয়ারি ২০২২। প্রাক্তন ভারতীয় ডিফেন্ডার গৌরামঙ্গি সিং-এর সহায়তায় ড্রটি নতুন দিল্লিতে অনুষ্ঠিত হয়েছিল।

মূল পর্বের ম্যাচগুলি নিম্নলিখিত দুটি স্টেডিয়ামে অনুষ্ঠিত হয়েছিল:
*কোট্টাপ্পাডি ফুটবল স্টেডিয়াম
*মাঞ্জেরি পাইয়ানাড় স্টেডিয়াম

## মূল পর্ব
### গ্রুপ পর্ব
#### গ্রুপ এ

#### গ্রুপ বি

### নক-আউট পর্ব
#### বন্ধনী

#### ফাইনাল

**ম্যাচসেরা:** জিজো জোসেফ (কেরালা)

## পরিসংখ্যান
### সর্বোচ্চ গোলদাতা

## পুরস্কার মূল্য

## তথ্যসূত্র

## বহিঃসংযোগ
* সর্বভারতীয় ফুটবল ফেডারেশনের ওয়েবসাইটে সন্তোষ ট্রফি 

বিষয়শ্রেণী:২০২১–২২ সন্তোষ ট্রফি
বিষয়শ্রেণী:সন্তোষ ট্রফি
বিষয়শ্রেণী:ভারতে ফুটবল
বিষয়শ্রেণী:সন্তোষ ট্রফির মৌসুম
স্কলাস্টিকা (বিদ্যালয়)

**স্কলাসটিকা** হলো বাংলাদেশের ঢাকা শহরের একটি বেসরকারি ইংরেজি মাধ্যমের বিদ্যালয় প্রি-স্কুল থেকে এ-লেভেল পর্যন্ত শিক্ষা প্রদান করে।

এটি বাংলাদেশের অভিজাত স্কুলগুলোর মধ্যে অন্যতম হিসেবে স্বীকৃত যা একটি শক্তিশালী প্রাক্তন শিক্ষার্থী নেটওয়ার্ক নিয়ে গর্বিত।

## ইতিহাস
স্কলাস্টিকা ১৯৭৭ সালে শিক্ষার মাধ্যম হিসাবে ইংরেজি থাকলেও বাংলা ভাষায় সমান দক্ষতার উপর জোর দেওয়ার জন্য স্কুলগুলোর চাহিদা মেটাতে প্রতিষ্ঠিত হয়েছিল।

২০০১ সালের জানুয়ারিতে সিনিয়র শ্রেনীগুলো নতুন ক্যাম্পাসে চলে যায়।

## ক্যাম্পাস

স্কলাস্টিকার জুনিয়র, মিডল ও সিনিয়র বিভাগগুলো ঢাকার ধানমন্ডি, গুলশান, উত্তরা ও মিরপুরের আশেপাশে অবস্থিত।

উত্তরায় অবস্থিত ক্যাম্পাসটি ২০০০ সালে নির্মিত হয়েছিল। এখানে ভবনের সাততলা ভবন জুড়ে শ্রেণীকক্ষে ৩ থেকে ১২ শ্রেণী পর্যন্ত পড়ানোর ব্যবস্থা রয়েছে। এসটিএম হল হচ্ছে একটি অডিটোরিয়াম যা ব্যায়ামাগার হিসেবে ব্যবহৃত হয় যা ইয়াসমিন মুর্শেদের স্বামী সৈয়দ তানভীর মুর্শেদের নামে নামকরণ করা হয়।

মিরপুরে স্কলাস্টিকার ক্যাম্পাস রয়েছে।

## পাঠ্যক্রম
স্কলাসটিকা একটি সম্পূর্ণ প্রাথমিক, প্রাথমিক, মাধ্যমিক এবং উচ্চ বিদ্যালয় শিক্ষা প্রদান করে যা ঢাকায় ব্রিটিশ কাউন্সিল দ্বারা পরিচালিত জিসিই পরীক্ষার জন্য নেতৃত্ব দেয়।

২০০৮-০৯ শিক্ষা মেয়াদ থেকে স্কুলের ও-লেভেল ও এ-লেভেলের পরীক্ষাগুলো কেমব্রিজ অ্যাসেসমেন্ট ইন্টারন্যাশনাল এডুকেশন দ্বারা পরিচালিত হচ্ছে যা স্কুলিং এর এডেক্সেল ব্যবস্থাকে প্রতিস্থাপিত করেছে।

## কার্যক্রম

### ল্যাবরেটরি
সমস্ত বিজ্ঞান ক্লাসের জন্য ল্যাবরেটরি সুবিধা প্রদান করা হয়। 'ও' এবং 'এ' লেভেল পরীক্ষার ব্যবহারিক প্রয়োজনীয়তা পূরণের জন্য লন্ডন বিশ্ববিদ্যালয়ের প্রতিনিধিদের দ্বারা সিনিয়র ল্যাবরেটরিগুলো পরিদর্শন ও অনুমোদন করা হয়।

### পাঠক্রম বহির্ভূত কার্যক্রম
স্কলাস্টিকা অতিরিক্ত পাঠ্যক্রমিক কার্যক্রমের মধ্যে রয়েছে নাটক, বিতর্ক ও জনসাধারণ বক্তব্য। বিদ্যালয় দল আন্তঃস্কুল ও জাতীয় প্রতিযোগিতায় অংশগ্রহণ করে। নাট্য উপস্থাপনা ইংরেজি ও বাংলায় সঞ্চালিত হয়ে থাকে। মিডল স্কুল থেকে শুরু করে বেশ কিছু স্কুল-পরবর্তী প্রোগ্রাম দেওয়া হয়।

## উল্লেখযোগ্য প্রাক্তন শিক্ষার্থী

* ওয়াসফিয়া নাজরীন, প্রথম বাংলাদেশী ও একমাত্র বাঙালি যিনি সেভেন সামিট রেকর্ড সম্পূর্ণ করেছেন।
* শাজিয়া ওমর, ইংরেজি ভাষার বাংলাদেশী ঔপন্যাসিক।
* টিউলিপ সিদ্দিক, ব্রিটিশ সংসদ সদস্য ও বাংলাদেশের জাতির পিতা শেখ মুজিবুর রহমানের নাতনি।
* ইরেশ যাকের, একজন বাংলাদেশী বিজ্ঞাপন নির্বাহী, টেলিভিশন ও চলচ্চিত্র অভিনেতা এবং একজন সঙ্গীতশিল্পী।

## তথ্যসূত্র

## বহিঃসংযোগ

* স্কলাস্টিকা

বিষয়শ্রেণী:১৯৭৭-এ বাংলাদেশে প্রতিষ্ঠিত
বিষয়শ্রেণী:১৯৭৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের কেমব্রিজ বিদ্যালয়
বিষয়শ্রেণী:ঢাকার বিদ্যালয়
বিষয়শ্রেণী:উত্তরার শিক্ষাপ্রতিষ্ঠান
বিষয়শ্রেণী:স্কলাস্টিকা (বিদ্যালয়)
এনজিসি ৪১৯৪

**এনজিসি ৪১৯৪**, ১৩০ মিলিয়ন আলোকবর্ষ দূরে অবস্থিত, মেডুসা মার্জার নামেও পরিচিত। একটি প্রাথমিক গ্যালাক্সি একটি ছোট গ্যাস-সমৃদ্ধ সিস্টেম গ্রাস করেছিল, তারার স্রোত এবং ধূলিকণাকে মহাশূন্যে ফেলেছিল। এই স্রোতগুলি, একত্রিতকরণ গ্যালাক্সির শীর্ষ থেকে উঠতে দেখা যায়, প্রাচীন গ্রীক পৌরাণিক কাহিনীর একটি দানব মেডুসা, বিখ্যাতভাবে তার মাথার চুলের জায়গায়, সেই বস্তুটিকে তার কৌতূহলোদ্দীপক নাম ধার দিয়েছিল, সেই সাপের মতো।

কেন্দ্রীয় গ্যাস-সমৃদ্ধ অঞ্চল মেডুসার চোখের কেন্দ্রে ৫০০ আলোক বর্ষ (১৫০ পিসি) জুড়ে চরম নক্ষত্র গঠনের একটি অঞ্চল বিদ্যমান।

## তথ্যসূত্র

বিষয়শ্রেণী:এনজিসি বস্তু
বিষয়শ্রেণী:সপ্তর্ষি (তারামণ্ডল)
বিষয়শ্রেণী:ইউজিসি বস্তু
বিষয়শ্রেণী:পিজিসি বস্তু
ইতিহাস (দ্ব্যর্থতা নিরসন)

**[[ইতিহাস]]** হলো অতীত ঘটনার বিবরণ।

সাধারণত ইতিহাস দ্বারা বোঝাতে পারে:
* পৃথিবীর ইতিহাস
* বিশ্বের ইতিহাস

এছাড়াও ‘ইতিহাস’ বলতে বোঝাতে পারে:
* ইতিহাস (হিন্দু ধর্মগ্রন্থ), সংস্কৃত মহাকাব্য।
* ইতিহাস (চলচ্চিত্র), ২০০২ সালের বাংলাদেশি চলচ্চিত্র।
* ইতিহাস (অসমীয়া চলচ্চিত্র), ১৯৯৬ সালের অসমীয়া ভাষার ভারতীয় চলচ্চিত্র।
* ইতিহাস (ছোটগল্প), নারায়ণ গঙ্গোপাধ্যায় রচিত ছোটগল্প।
* ইতিহাস একাডেমি, একটি বাংলাদেশি গবেষণা সংগঠন।
## আরও দেখুন
* হিস্ট্রি (দ্ব্যর্থতা নিরসন)
হিস্ট্রি (দ্ব্যর্থতা নিরসন)

**হিস্ট্রি** বা **হিস্টরি** বলতে বোঝানো হয়:
* হিস্ট্রি (মার্কিন টিভি নেটওয়ার্ক)
* হিস্টরি টিভি১৮

## আরও দেখুন
* হিস্টোরিয়া (দ্ব্যর্থতা নিরসন)
* ইতিহাস (দ্ব্যর্থতা নিরসন)
লক্ষ্মী কাকিমা সুপারস্টার

***লক্ষ্মী কাকিমা সুপারস্টার*** একটি ভারতীয় বাংলা টেলিভিশন ধারাবাহিক যা ১৪ ফেব্রুয়ারি ২০২২ থেকে ২৭ জানুয়ারি ২০২৩ পর্যন্ত জি বাংলায় সম্প্রচারিত হয়েছে। এটি প্রযোজনা করেছেন টেন্ট সিনেমা। প্রধান চরিত্রে অপরাজিতা আঢ্য, দেবশঙ্কর হালদার, সৌভিক ব্যানার্জী এবং শার্লি মোদক অভিনয় করেছেন।

## পটভূমি
লক্ষ্মী, একজন গৃহবধূ তার পরিবারের জন্য সবকিছু করে। সে তার পরিবারের জন্য রুটি এবং মাখন উপার্জন করে। তিনি তার পরিবারকে সমর্থন করার জন্য একটি ছোট দোকান "লক্ষ্মী ভান্ডার" চালান, যা তাকে বেঁচে থাকার আনন্দ এবং ইচ্ছা দেয়।

## অভিনয় শিল্পী
* লক্ষ্মী দাস চরিত্রে অপরাজিতা আঢ্য
* দেবব্রত দাস (দেবু) চরিত্রে দেবশঙ্কর হালদার
* দেবদুলাল দাস (দুলাল) চরিত্রে সৌভিক ব্যানার্জী
* হংসিনী দাস চরিত্রে শার্লি মোদক
* রিয়া দাস চরিত্রে অনন্যা গুহ
* দেবদিত্য দাস (দেব) চরিত্রে স্বর্ণদীপ্ত ঘোষ
* সোনালী দাস (সোনা) চরিত্রে অর্পিতা মন্ডল
* লাল্টুর চরিত্রে অধিরাজ গাঙ্গুলী
* বিল্টু চরিত্রে রক্তিম সামন্ত
* রিনা দাস তাপস্যা দাশগুপ্ত
* শুভব্রত দাস (শুভ) চরিত্রে সঞ্জয় বসু
* প্রিয়ব্রত দাস (প্রিয়) চরিত্রে অনির্বাণ ঘোষ
* তাপসী দাস (রূপসী) চরিত্রে শ্রী বসু
* রঞ্জনা (বিনুনি) চরিত্রে অনন্যা সেনগুপ্ত / নবনিতা দত্ত
* দেবব্রতের মায়ের ভূমিকায় রত্না ঘোষাল
* সোমশঙ্কর রায়চৌধুরী চরিত্রে ভরত কৌল
* অভ্র রায়চৌধুরী চরিত্রে রাজীব বসু
* সোনিয়া রায়চৌধুরী চরিত্রে রিমঝিম মিত্র
* দীপ্ত রায়চৌধুরী চরিত্রে রৌনক দে ভৌমিক
* বীরেন চরিত্রে কৌশিক ভট্টাচার্য
* অর্ধেন্দু চরিত্রে সন্দীপ দে
* রনজয় (রন) চরিত্রে ইন্দ্রনীল মল্লিক
* রতন চরিত্রে সুরজিত প্রামাণিক
* হংসিনীর প্রয়াত মা চরিত্রে আভেরি সিংহ রায়

## তথ্যসূত্র

বিষয়শ্রেণী:ভারতে বাংলা ভাষার টেলিভিশন অনুষ্ঠান
বিষয়শ্রেণী:বাংলা ভাষার টেলিভিশন অনুষ্ঠান
বিষয়শ্রেণী:ভারতীয় টেলিভিশনের অনুষ্ঠান
বিষয়শ্রেণী:বাংলা ভাষার টেলিভিশন
বিষয়শ্রেণী:২০২২-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:জি বাংলার মৌলিক অনুষ্ঠান
বিষয়শ্রেণী:ভারতীয় নাট্য টেলিভিশন ধারাবাহিক
মাস্কাট ও ওমান সালতানাত

মাস্কাট ও ওমান সালতানাত (,  সালতানাৎ মাসক্বাত্ব ওয়া-'উমান ), সংক্ষিপ্তভাবে মাসকাট ও ওমান রাষ্ট্র নামেও পরিচিত (, রোমানীকরণ :  দাওলাত মাসক্বাত্ব ওয়া-উমান ) তাইমুর ইবনে ফয়সালের শাসন ছিল একটি সার্বভৌম রাষ্ট্র যা ঊনবিংশ শতাব্দী এবং বিংশ শতাব্দীর দ্বিতীয়ার্ধে বর্তমান ওমান সালতানাত এবং বর্তমান সংযুক্ত আরব আমিরাত এবং পাকিস্তানের গোয়াদারের কিছু অংশকে ঘিরে ছিল।  বুসাইদ রাজবংশ দ্বারা শাসিত, এটির শেষ শাসক সাইদ ইবনে সুলতানের মৃত্যুর পর ওমানি সাম্রাজ্যের বিভক্তির ফলে এটি প্রতিষ্ঠিত হয়েছিল । ২৩ জুলাই ১৯৭০ সালের প্রাসাদ অভ্যুত্থানের পর সালতানাত একটি নতুন সরকারে রূপান্তরিত হয় যেখানে সুলতান সাঈদ ইবনে তৈমুর অবিলম্বে তার পুত্র কাবুস ইবনে সাইদের দ্বারা ক্ষমতাচ্যুত হন  ।

## তথ্যসূত্র

বিষয়শ্রেণী:মাসকাট, ওমানের ইতিহাস
বিষয়শ্রেণী:ওমানের ইতিহাস
বিষয়শ্রেণী:প্রাক্তন সালতানাত
বিষয়শ্রেণী:১৮৫৬-এ প্রতিষ্ঠিত রাষ্ট্র ও অঞ্চল